section_heading: Zemljopis
paragraph_text: Općina Nedelišće nalazi se na sjeverozapadu Hrvatske, u Međimurju. Samo naselje Nedelišće nalazi se na glavnoj prometnici, između Čakovca i Varaždina. 3 km od Čakovca, 13 km od Varaždina. Općinu Nedelišće čine naselja: Nedelišće (centar općine), Pušćine, Kuršanec, Dunjkovec, Pretetinec, Slakovec, Gornji Hrašćan, Macinec, Trnovec, Črečan. S površinom od 58,32 km² druga je najveća općina u Međimurju.